Procesul verbal al şedinţei din data de 23.12.2016
Şedinţa a fost condusă de Manager General  Dr. Grasu Alis. 


În urma controalelor efectuate la microstații au fost identificate foarte multe nereguli avînd in vedere că aceste controale au fost anunțate. În cursul lunii ianuarie 2017 se va verifica dacă problemele identificate au fost remediate conform rapoartelor transmise șefilor de microstație. 


Doamna Manager General a prezentat în ședință noul magazioner pentru materiale sanitare în persoana doamnei Nicoleta Stana. Totodată personalul operativ a fost anunțat să ridice de la magazie: paturi, laterne pupilare, termometre digitale, tavițe renale, conform referatelor de necesitate întocmite. Restul de materiale și uniformele vor trebui să sosească săptămâna viitoare.

Doamna as. Gina Manciu a identificat posibilitatea de montare a suporturilor pentru înțepătoare în ambulanțele marca VW Transporter.


Urmează a se recepționa de la Societatea de Salvare a noilor protocoale, care vor trebui distribuite personalului operativ cu semnătură prin intermediul șefilor de microstații.


A fost făcut anunțul precum că urmează a fi efectuat auditul intern si extern pentru managementul calității.


A fost discutată situația autosanitarelor aflate în sevice. Foarte multe autosanitare se află în service-ul SABIF la care reparațiile sunt întârziate datorită recepționării greoaie a pieselor de schimb de la furnizori având în vedere apropierea sărbătorilor de iarnă sau a efectuării de revizii la autosanitarele funcționale. Din 23 de autosanitare aflate în service azi 23 decembrie 2016 urmeaza sau ies din service un numar de 8 autosanitare. Pe data de 29 decembrie 2016 se estimează a ieși din service alte 3 autosanitare.

În continuare s-au discutat probleme administrative ale microstaţiilor. 

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Aşa cum s-a convenit pentru şedinţele săptămânale, au fost predate Directorului Medical de către fiecare microstaţie situaţiile STEMI, resuscitări şi intubări.

În finalul şedinţei caietele de control de la microstaţii au fost vizate de Managerul General. 
